 Sidoo kale, kalfadhigan u dambeeyey ee golaha guurtida waxa ajandayaashii la soo hordhigay ka mid ahaa qodob odhanaya waa in wax laga bedelo xeer-hoosaadka golaha guurtida, laakiin qodobka caynkaas ah markii dambe meesha waa laga saaray, ka dib markii laga ururiyey dareen suluf leh, isla markaana ay soo baxeen tibaaxo farta ku fiiqaya ujeedada qarsoon ee ay ka lahaayeen raggii ajandaha ku soo daray qodobkaas, taas oo la rumaysan yahay in looga dan lahaa sidii mustaqbalka dhow kursiga looga tuuri lahaa gudoomiyaha guurtida Saleebaan Maxamuud Aadan. 